SL Uradni list Evropske unije L 119/44

IZVEDBENA UREDBA KOMISIJE (EU) št. 400/2014

z dne 22. aprila 2014

o usklajenem večletnem programu nadzora Unije za leta 2015, 2016 in 2017 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 29(2) Uredbe,

ob upoštevanju naslednjega:

(1) Z Uredbo Komisije (ES) št. 1213/2008 (2) je bil uveden prvi usklajeni večletni program Skupnosti za leta 2009, 2010 in 2011. Navedeni program se je nadaljeval v skladu z nadaljnjimi uredbami Komisije. Zadnja je bila Uredba Komisije (EU) št. 788/2012 (3).

(2) Prehrana prebivalcev Unije sestoji iz trideset do štirideset glavnih živil. Ker se znatne spremembe zaradi uporabe pesticidov pokažejo šele v treh letih, bi bilo treba v navedenih živilih pesticide spremljati v zaporednih triletnih ciklih, da se omogoči ocena izpostavljenosti potrošnikov in izvajanja zakonodaje Unije.

(3) Na podlagi binomske verjetnostne porazdelitve se lahko izračuna, da je mogoče s pregledom 654 vzorcev z več kot 99-odstotno gotovostjo odkriti vzorec, ki vsebuje ostanke pesticidov nad mejo zaznavnosti, če najmanj 1 % proizvodov vsebuje ostanke pesticidov nad navedeno mejo (4). Zbiranje teh vzorcev bi bilo treba porazdeliti med države članice po številu prebivalcev, pri čemer bi bilo treba za vsak proizvod in vsako leto zbrati najmanj 12 vzorcev.

(4) Analitski rezultati prejšnjih programov uradnega nadzora Unije so bili upoštevani za zagotovitev, da bo razpon pesticidov iz programa nadzora reprezentativen za uporabljene pesticide.

(5) Smernice o postopkih za nadzor kakovosti in validacijo pri analizi ostankov pesticidov v živilih in krmi so objavljene na spletišču Komisije (5).

(6) Kadar opredelitev ostanka pesticida vključuje druge aktivne snovi, metabolite, razgradne ali reakcijske produkte, bi bilo treba o navedenih spojinah poročati ločeno, kadar se vsaka meri posamezno.

(7) Z izvedbenimi pravili, kot so standardni opis vzorca (Standard Sample Description – SSD) (6) (7), za poročanje o rezultatih analize ostankov pesticidov, ki so povezana s predložitvijo informacij držav članic, so soglašale države članice, Komisija in Evropska agencija za varnost hrane.

(8) Za postopke vzorčenja bi bilo treba uporabljati Direktivo Komisije 2002/63/ES (8), ki vključuje metode in postopke vzorčenja, ki jih je priporočila komisija za Codex Alimentarius.

(9) Oceniti je treba skladnost z mejnimi vrednostmi ostankov za otroško hrano iz člena 10 Direktive Komisije 2006/141/ES o začetnih formulah za dojenčke in nadaljevalnih formulah za dojenčke in majhne otroke (9) ter člena 7 Direktive Komisije 2006/125/ES o žitnih kašicah ter hrani za dojenčke in majhne otroke (10), pri čemer se upoštevajo samo opredelitve ostanka iz Uredbe (ES) št. 396/2005.

(10) Glede metod za posamezen ostanek lahko države članice izpolnjujejo svoje obveznosti analize tako, da se obrnejo na uradne laboratorije, ki so že validirali zahtevane metode.

(11) Države članice morajo do 31. avgusta vsako leto predložiti informacije za predhodno koledarsko leto.

(12) V izogib vsakršni zmedi zaradi prekrivanja zaporednih večletnih programov bi bilo treba Uredbo (EU) št. 788/2012 zaradi pravne varnosti razveljaviti. Vendar bi jo bilo treba še naprej uporabljati za vzorce, odvzete leta 2013 in 2014.

(13) Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Države članice leta 2015, 2016 in 2017 odvzamejo in analizirajo vzorce za kombinacije pesticid/proizvod, kakor je določeno v Prilogi I.

Število vzorcev za vsak proizvod, vključno z živili za dojenčke in majhne otroke ter proizvodi s poreklom iz ekološkega kmetovanja, je določeno v Prilogi II.

Člen 2

1. Vsi vzorci se izberejo naključno.

Postopek vzorčenja, vključno s številom enot, je v skladu z Direktivo 2002/63/ES.

2. Vsi vzorci, vključno z živili za dojenčke in majhne otroke, se analizirajo za pesticide, določene v Prilogi I, v skladu z opredelitvami ostanka iz Uredbe (ES) št. 396/2005.

3. Za živila za dojenčke in majhne otroke se vzorci vrednotijo na proizvodih, ki so kot taki pripravljeni za potrošnjo ali rekonstituirani v skladu z navodili proizvajalcev, ob upoštevanju MRL iz direktiv 2006/125/ES in 2006/141/ES. Če se takšna živila lahko zaužijejo v obliki, kot so prodani in rekonstituirani, se rezultati sporočijo za nerekonstituirane proizvode, kakršni so v prodaji.

Člen 3

Države članice predložijo rezultate analize leta 2015 testiranih vzorcev do 31. avgusta 2016, rezultate analize leta 2016 testiranih vzorcev do 31. avgusta 2017 in rezultate analize leta 2017 testiranih vzorcev do 31. avgusta 2018. Navedeni rezultati se predložijo v skladu s standardnim opisom vzorca (SSD).

Kadar opredelitev ostanka pesticida vključuje več spojin (aktivno snov, metabolit in/ali razgradni ali reakcijski produkt), države članice poročajo o rezultatih analize v skladu z opredelitvijo celotnega ostanka. Poleg tega se rezultati vseh analitov, ki so vključeni v opredelitev ostanka, predložijo ločeno, če se merijo posamezno.

Člen 4

Uredba (EU) št. 788/2012 se razveljavi.

Vendar se še naprej uporablja za vzorce, testirane v letih 2013 in 2014.

Člen 5

Ta uredba začne veljati 1. januarja 2015.

Ta uredba je v celoti zavezujoča in se neposredno uporablja v vseh državah članicah. V Bruslju, 22. aprila 2014 Za Komisijo Predsednik José Manuel BARROSO

(1) UL L 70, 16.3.2005, str. 1.

(2) Uredba Komisije (ES) št. 1213/2008 z dne 5. decembra 2008 o usklajenem večletnem programu Skupnosti za leta 2009, 2010 in 2011 v zvezi z zagotavljanjem skladnosti z mejnimi vrednostmi ostankov pesticidov v in na živilih rastlinskega in živalskega izvora ter oceno izpostavljenosti potrošnikov ostankom teh pesticidov (UL L 328, 6.12.2008, str. 9).

(3) Izvedbena uredba Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (UL L 235, 1.9.2012, str. 8).

(4) Codex Alimentarius, Ostanki pesticidov v živilih, Rim 1993, ISBN 92-5-103271-8; zv. 2, str. 372.

(5) Dokument št. SANCO/12571/2013

http://ec.europa.eu/food/plant/plant_protection_products/guidance_documents/docs/qualcontrol_en.pdf

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2013; 11(1): 3076).

(8) Direktiva Komisije 2002/63/ES z dne 11. julija 2002 o določitvi metod vzorčenja za uraden nadzor nad ostanki pesticidov v in na proizvodih rastlinskega in živalskega izvora v Skupnosti in o razveljavitvi Direktive 79/700/EGS (UL L 187, 16.7.2002, str. 30).

(9) Direktiva Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (UL L 401, 30.12.2006, str. 1).

(10) Direktiva Komisije 2006/125/ES z dne 5. decembra 2006 o žitnih kašicah ter hrani za dojenčke in majhne otroke (UL L 339, 6.12.2006, str. 16.)

PRILOGA I Del A: Proizvodi rastlinskega izvora, ki jih je treba vzorčiti v letih 2015, 2016 in 2017 2015 2016 2017 (b) (c) (a) jajčevci jabolka stročji fižol (svež ali zamrznjen) banane glavnato zelje korenje brokoli por kumare namizno grozdje solata pomaranče pomarančni sok breskve (vključno z nektarinami in podobnimi hibridi) mandarine grah brez strokov (svež ali zamrznjen) rž ali oves hruške paprika (sladka) jagode krompir pšenica paradižnik riž deviško oljčno olje (Razen če je na voljo poseben faktor predelave olja, se uporablja faktor predelave olja = 5, pri čemer je treba upoštevati standardni donos za proizvodnjo oljčnega olja v višini 20 % pridelka oljk. Države članice morajo sporočiti predelovalne faktorje, uporabljene v „Nacionalnem zbirnem poročilu“.) Vino (rdeče ali belo) iz grozdja (Če specifični predelovalni faktorji za vino niso na voljo, se lahko uporabi privzeti faktor 1. Države članice morajo sporočiti predelovalne faktorje vina, uporabljene v „Nacionalnem zbirnem poročilu“.) špinača

Del B: Proizvodi živalskega izvora, ki jih je treba vzorčiti v letih 2015, 2016 in 2017 2015 2016 2017 (d) (e) (f) maslo kravje mleko perutninsko mišičje in maščevje kokošja jajca svinjsko mišičje in maščevje jetra (goveja in od drugih prežvekovalcev, svinjska in perutninska)

Del C: Kombinacije pesticid/proizvod, ki jih je treba spremljati v proizvodih rastlinskega izvora ali na njih 2015 2016 2017 Opombe 2-fenilfenol (b) (c) (a) abamektin (b) (c) (a) acefat (b) (c) (a) acetamiprid (b) (c) (a) akrinatrin (b) (c) (a) aldikarb (b) (c) (a) aldrin in dieldrin (b) (c) (a) azinfos-metil (b) (c) (a) azoksistrobin (b) (c) (a) bifentrin (b) (c) (a) bifenil (b) (c) (a) bitertanol (b) (c) (a) boskalid (b) (c) (a) bromidov ion (b) (c) (a) Analizira se le na sladki papriki leta 2015, na solati in paradižniku leta 2016 in na rižu le leta 2017. bromopropilat (b) (c) (a) bupirimat (b) (c) (a) buprofezin (b) (c) (a) kaptan (b) (c) (a) karbaril (b) (c) (a) karbendazim in benomil (b) (c) (a) karbofuran (b) (c) (a) karbosulfan (b) (c) (a) klorantraniliprol (b) (c) (a) klorfenapir (b) (c) (a) klormekvat (b) (c) (a) Analizira se le na jajčevcih, namiznem grozdju in pšenici leta 2015, na rži ali ovsu, paradižniku in vinu leta 2016 ter na korenju, jabolkih in rižu leta 2017. klorotalonil (b) (c) (a) klorprofam (b) (c) (a) klorpirifos (b) (c) (a) klorpirifos-metil (b) (c) (a) klofentezin (b) (c) (a) Analizira se na vseh navedenih proizvodih, razen na žitu. klotianidin (b) (c) (a) Glej tudi tiametoksam. ciflutrin (b) (c) (a) cipermetrin (b) (c) (a) ciprokonazol (b) (c) (a) ciprodinil (b) (c) (a) deltametrin (b) (c) (a) diazinon (b) (c) (a) diklorvos (b) (c) (a) dikloran (b) (c) (a) dikofol (b) (c) (a) Analizira se na vseh navedenih proizvodih, razen na žitu. dietofenkarb (b) (c) (a) difenokonazol (b) (c) (a) diflubenzuron (b) (c) (a) dimetoat (b) (c) (a) dimetomorf (b) (c) (a) Analizira se na vseh navedenih proizvodih, razen na žitu. dinikonazol (b) (c) (a) difenilamin (b) (c) (a) ditianon (b) (c) (a) ditiokarbamati (b) (c) (a) Analizira se v vseh navedenih proizvodih, razen v pomarančnem soku in oljčnem olju. dodin (b) (c) (a) endosulfan (b) (c) (a) EPN (b) (c) (a) epoksikonazol (b) (c) (a) etefon (b) (c) (a) Analizira se le na pomarančnem soku, sladki papriki, pšenici in namiznem grozdju leta 2015, na jabolkih, rži ali ovsu, paradižniku in vinu leta 2016 ter na pomarančah, mandarinah in rižu leta 2017. etion (b) (c) (a) etirimol (b) (c) (a) Analizira se na vseh navedenih proizvodih, razen na žitu. etofenproks (b) (c) (a) famoksadon (b) (c) (a) fenamidon (b) (c) (a) fenamifos (b) (c) (a) fenarimol (b) (c) (a) Analizira se na vseh navedenih proizvodih, razen na žitu. fenazakvin (b) (c) (a) Analizira se na vseh navedenih proizvodih, razen na žitu. fenbukonazol (b) (c) (a) fenbutatin oksid (b) (c) (a) Analizira se le na jajčevcih, sladki papriki, pšenici in namiznem grozdju leta 2015, na jabolkih in paradižniku leta 2016 ter na pomarančah, mandarinah in hruškah leta 2017. fenheksamid (b) (c) (a) fenitrotion (b) (c) (a) fenoksikarb (b) (c) (a) fenpropatrin (b) (c) (a) fenpropidin (b) (c) (a) fenpropimorf (b) (c) (a) fenpiroksimat (b) (c) (a) fention (b) (c) (a) fenvalerat in esfenvalerat (b) (c) (a) fipronil (b) (c) (a) fludioksonil (b) (c) (a) flufenoksuron (b) (c) (a) fluopiram (b) (c) (a) flukvinkonazol (b) (c) (a) flusilazol (b) (c) (a) flutriafol (b) (c) (a) folpet (b) (c) (a) formetanat (b) (c) (a) fostiazat (b) (c) (a) glifosat (b) (c) (a) Analizira se le na pšenici leta 2015, rži ali ovsu leta 2016 in na rižu leta 2017. heksakonazol (b) (c) (a) heksitiazoks (b) (c) (a) Analizira se na vseh navedenih proizvodih, razen na žitu. imazalil (b) (c) (a) imidakloprid (b) (c) (a) indoksakarb (b) (c) (a) iprodion (b) (c) (a) iprovalikarb (b) (c) (a) izokarbofos (b) (c) (a) izoprotiolan (a) Analizira se le na rižu leta 2017. Ni relevantno za proizvode, ki jih je treba analizirati leta 2015 in leta 2016. krezoksim-metil (b) (c) (a) lambda-cihalotrin (b) (c) (a) linuron (b) (c) (a) lufenuron (b) (c) (a) malation (b) (c) (a) mandipropamid (b) (c) (a) mepanipirim (b) (c) (a) mepikvat (b) (c) (a) Analizira se le na pšenici leta 2015, na rži ali ovsu in paradižniku leta 2016 ter na hruškah leta 2017. metalaksil in metalaksil-M (b) (c) (a) metamidofos (b) (c) (a) metidation (b) (c) (a) metiokarb (b) (c) (a) metomil in tiodikarb (b) (c) (a) metoksifenozid (b) (c) (a) monokrotofos (b) (c) (a) miklobutanil (b) (c) (a) oksadiksil (b) (c) (a) oksamil (b) (c) (a) oksidemeton-metil (b) (c) (a) paklobutrazol (b) (c) (a) paration (b) (c) (a) paration metil (b) (c) (a) penkonazol (b) (c) (a) pencikuron (b) (c) (a) pendimetalin (b) (c) (a) permetrin (b) (c) (a) fosmet (b) (c) (a) pirimikarb (b) (c) (a) pirimifos-metil (b) (c) (a) procimidon (b) (c) (a) profenofos (b) (c) (a) propamokarb (b) (c) (a) Analizira se le na jajčevcih, brokoliju, papriki, grahu brez strokov in sladki papriki leta 2015, na jabolkih, glavnatem zelju, solati, paradižniku in vinu leta 2016 ter na fižolu, korenju, kumarah, pomarančah, mandarinah, krompirju, špinači in jagodah leta 2017. propargit (b) (c) (a) propikonazol (b) (c) (a) propizamid (b) (c) (a) pimetrozin (b) (c) (a) Analizira se le na jajčevcih in sladki papriki leta 2015, na glavnatem zelju, solati, jagodah in paradižniku leta 2016 in na kumarah leta 2017. piraklostrobin (b) (c) (a) piridaben (b) (c) (a) pirimetanil (b) (c) (a) piriproksifen (b) (c) (a) kvinoksifen (b) (c) (a) spinosad (b) (c) (a) spirodiklofen (b) (c) (a) spiromesifen (b) (c) (a) spiroksamin (b) (c) (a) tau-fluvalinat (b) (c) (a) tebukonazol (b) (c) (a) tebufenozid (b) (c) (a) tebufenpirad (b) (c) (a) Analizira se na vseh navedenih proizvodih, razen na žitu. teflubenzuron (b) (c) (a) teflutrin (b) (c) (a) terbutilazin (b) (c) (a) tetrakonazol (b) (c) (a) tetradifon (b) (c) (a) Analizira se na vseh navedenih proizvodih, razen na žitu. tiabendazol (b) (c) (a) tiakloprid (b) (c) (a) tiametoksam (b) (c) (a) tiofanat-metil (b) (c) (a) tolklofos-metil (b) (c) (a) tolilfluanid (b) (c) (a) Analizira se na vseh navedenih proizvodih, razen na žitu. triadimefon in triadimenol (b) (c) (a) triazofos (b) (c) (a) trifloksistrobin (b) (c) (a) triflumuron (b) (c) (a)

Del D: Kombinacije pesticid/proizvod, ki jih je treba spremljati v proizvodih živalskega izvora ali na njih 2015 2016 2017 Opombe aldrin in dieldrin (d) (e) (f) bifentrin (d) (e) (f) klordan (d) (e) (f) klorpirifos (d) (e) (f) klorpirifos-metil (d) (e) (f) cipermetrin (d) (e) (f) DDT (d) (e) (f) deltametrin (d) (e) (f) diazinon (d) (e) (f) endosulfan (d) (e) (f) famoksadon (d) (e) (f) Analizira se le na maslu leta 2015, mleku leta 2016 in na jetrih leta 2017. fenvalerat in esfenvalerat (d) (e) (f) glifosat (e) (f) Analizira se le na mleku leta 2016 ter na jetrih in perutninskem mesu in maščobi leta 2017. heptaklor (d) (e) (f) heksaklorobenzen (d) (e) (f) heksaklorcikloheksan (HCH), alfa-izomer (d) (e) (f) heksaklorcikloheksan (HCH), beta-izomer (d) (e) (f) indoksakarb (d) (e) Analizira se le na maslu leta 2015 ter na mleku leta 2016. lindan (d) (e) (f) metoksiklor (d) (e) (f) paration (d) (e) (f) permetrin (d) (e) (f) pirimifos-metil (d) (e) (f) spinosad (f) Analizira se le na jetrih leta 2017.